KOMISIJAS ZIŅOJUMS PAR KOMITEJU DARBU 2010. GADĀ Saskaņā ar Padomes 1999. gada 28. jūnija Lēmuma 1999/468/EK 7. panta 4. punktu [1] (turpmāk – “Komitoloģijas lēmums”) Komisija ar šo iesniedz gada ziņojumu par komiteju darbu 2010. gadā. Šis ir pēdējais ziņojums, kas tiek iesniegts saskaņā ar Komitoloģijas lēmumu. Šajā ziņojumā sniegts pārskats par notikumiem komitoloģijas sistēmā 2010. gadā un kopsavilkums par komiteju darbībām. Tam ir pievienots dienestu darba dokuments ar sīki izklāstītu statistiku par katras komitejas darbu. 1. Pārskats par notikumiem komitoloģijas sistēmā 2010. gadā Saskaņā ar LESD 291. pantu Komisija 2010. gada 9. martā pieņēma priekšlikumu par “Komitoloģijas regulu” (COM(2010)83). Eiropas Parlaments un Padome 2011. gada 16. februārī pieņēma Komitoloģijas regulu, t.i., Regulu (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu, un tā stājās spēkā 2011. gada 1. martā[2]. Ar to atceļ Komitoloģijas lēmumu un aizstāj šajā lēmumā noteiktās procedūras ar divām procedūrām (konsultēšanās un pārbaudes procedūras). Taču jaunās Komitoloģijas regulas stāšanās spēkā neietekmē regulatīvo kontroles procedūru (Komitoloģijas lēmuma 5.a pants), kas arī turpmāk tiks piemērota visiem pamata tiesību aktiem, kuros ir atsauce uz šo procedūru, kamēr tie netiks oficiāli grozīti. Komitoloģijas komitejas 2010. gadā strādāja saskaņā ar procedūrām, kuras noteiktas Komitoloģijas lēmumā: konsultēšanās procedūra, vadības procedūra, regulatīvā procedūra, drošības procedūra un regulatīvā kontroles procedūra. 2. Darbību pārskats 2.1 Komiteju un sanāksmju skaits Ir būtiski atšķirt komitoloģijas komitejas no citām struktūrām, jo īpaši no “ekspertu grupām”, ko dibinājusi pati Komisija. Ekspertu grupas Komisijai sniedz zināšanas un pieredzi politikas sagatavošanā un īstenošanā, taču komitoloģijas komitejas palīdz Komisijai izmantot īstenošanas pilnvaras, kas tai piešķirtas ar pamata tiesību aktiem. Šajā ziņojumā uzmanība pievērsta vienīgi komitoloģijas komitejām. Komitoloģijas komiteju skaits 2010. gada 31. decembrī ir aprēķināts pa darbības nozarēm (skatīt I tabulu ). Salīdzinājumam ir doti arī iepriekšējā gada skaitļi (2009. gada 31. decembris). I TABULA – KOPēJAIS KOMITEJU SKAITS Politikas nozare | 2009.g. | 2010.g. | Lauksaimniecība un lauku attīstība (AGRI) | 15 | 14 | Eiropas Birojs krāpšanas apkarošanai (OLAF) | 1 | 1 | Budžets (BUDG) | 2 | 2 | Klimata politika (CLIMA) | (skatīt ENV ĢD) | 4 | Komunikācija (COMM) | - | 1 | Ekonomika un finanšu lietas (ECFIN) | - | 1 | Izglītība un kultūra (EAC) | 6 | 7 | Nodarbinātība, sociālās lietas un iekļautība (EMPL) | 5 | 4 | Enerģētika (ENER) | (bijušais TREN– 39 ĢD) | 14 | Paplašināšanās (ELARG) | 3 | 4 | Uzņēmējdarbība un rūpniecība (ENTR) | 39 | 30 | Vide (ENV) | 36 | 32 | EuropeAid (AIDCO)* | 7 | 6 | Ārējās attiecības (RELEX)** | 4 | 4 | Veselība un patērētāju aizsardzība (SANCO) | 16 | 22 | Iekšlietas (HOME) | (bijušais JLS – 24 ĢD) | 10 | Humānā palīdzība un civilā aizsardzība (ECHO) | 1 | 2 | Informātika (DIGIT) | 2 | 1 | Informācijas sabiedrība un saziņas līdzekļi (INFSO) | 8 | 6 | Iekšējais tirgus (MARKT) | 14 | 13 | Tieslietas (JUST) | (bijušais JLS– 24 ĢD) | 13 | Jūrlietas un zivsaimniecība (MARE) | 4 | 4 | Mobilitāte un transports (MOVE) | (bijušais TREN– 39 ĢD) | 29 | Reģionālā politika (REGIO) | 1 | 1 | Pētniecība (RTD) | 7 | 6 | Statistika (ESTAT) | 10 | 8 | Nodokļu politika un muitas savienība (TAXUD) | 12 | 10 | Tirdzniecība (TRADE) | 10 | 10 | KOPĀ: | 266*** | 259 | * AIDCO ĢD un DEV ĢD 2011. gadā kļuva par DEVCO ĢD ** RELEX ĢD 2011. gadā kļuva par Ārpolitikas instrumentu dienestu (FPI) *** Skatīt 2009. gada pārskatu Komitoloģijas komitejas 2010. gadā varēja vispārīgi klasificēt pēc procedūras veida, atbilstoši kurai tās strādāja (konsultēšanās procedūra, vadības procedūra, regulatīvā procedūra, regulatīvā kontroles procedūra un drošības procedūra – skat. II tabulu). Tā kā dažas komitejas izmatoja vairākas procedūras (sākot no konsultēšanās procedūras līdz regulatīvajai procedūrai, papildus piemērojot drošības procedūru), tās ir nošķirtas no komitejām, kas darbojās tikai saskaņā ar vienu procedūru. II TABULA – KOMITEJU SKAITS ATBILSTOšI PROCEDūRāM (2010. GADā) Procedūras veids | KOPĀ | Konsultēšanās | Vadības | Regulatīvā | Regulatīvās kontroles procedūra | Strādā saskaņā ar vairākām procedūrām | AGRI | 0 | 4 | 4 | 0 | 6 | 14 | AIDCO | 0 | 5 | 0 | 0 | 1 | 6 | BUDG | 1 | 0 | 1 | 0 | 0 | 2 | CLIMA | 0 | 0 | 0 | 0 | 4 | 4 | COMM | 0 | 0 | 0 | 0 | 1 | 1 | DIGIT | 0 | 1 | 0 | 0 | 0 | 1 | EAC | 1 | 1 | 0 | 0 | 5 | 7 | ECFIN | 1 | 0 | 0 | 0 | 0 | 1 | ECHO | 0 | 0 | 0 | 0 | 2 | 2 | ELARG | 1 | 3 | 0 | 0 | 0 | 4 | EMPL | 1 | 0 | 0 | 2 | 1 | 4 | ENER | 1 | 2 | 4 | 1 | 6 | 14 | ENTR | 6 | 1 | 3 | 5 | 15 | 30 | ENV | 0 | 0 | 5 | 4 | 23 | 32 | ESTAT | 0 | 1 | 1 | 0 | 6 | 8 | HOME | 0 | 0 | 3 | 0 | 7 | 10 | INFSO | 0 | 1 | 0 | 0 | 5 | 6 | JUST | 2 | 1 | 0 | 4 | 6 | 13 | MARE | 0 | 1 | 0 | 0 | 3 | 4 | MARKT | 0 | 0 | 1 | 4 | 8 | 13 | MOVE | 3 | 1 | 4 | 2 | 19 | 29 | OLAF | 0 | 0 | 1 | 0 | 0 | 1 | REGIO | 0 | 0 | 0 | 0 | 1 | 1 | RELEX | 0 | 2 | 1 | 0 | 1 | 4 | RTD | 0 | 3 | 0 | 0 | 3 | 6 | SANCO | 1 | 0 | 6 | 1 | 14 | 22 | TAXUD | 1 | 3 | 5 | 0 | 1 | 10 | TRADE | 2 | 2 | 3 | 0 | 3 | 10 | KOPĀ: | 21 | 32 | 42 | 23 | 141 | 259 | Šie skaitļi norāda, ka apmēram 16 % no komitejām (42 no 259) strādāja tikai saskaņā ar regulatīvo procedūru, kam seko ievērojami mazāks komiteju skaits, kas strādā tikai saskaņā ar vadības procedūru (32). Tomēr vairums komiteju (54 %) strādāja saskaņā ar vairākām procedūrām (141 no 259). Iedalījums pa politikas jomām parāda, ka dažādo procedūru veidu izmantošana politikas jomās ir atšķirīga. Komiteju skaits nav vienīgais aktivitātes rādītājs komitoloģijas līmenī. 2010. gada notikušo Sanāksmju skaits norāda uz vispārējo darba intensitāti, intensitāti nozaru līmenī, kā arī atsevišķu komiteju līmenī ( III tabula ). III TABULA– SANāKSMJU SKAITS 2009.g. | 2010.g. | 2009.g. | 2010.g. | AGRI | 165 | 148 | ESTAT | 19 | 16 | AIDCO | 40 | 28 | HOME | - | 23 | BUDG | 5 | 4 | INFSO | 24 | 24 | CLIMA | - | 15 | JUST | - | 6 | COMM | - | 2 | MARE | 15 | 11 | DIGIT | 3 | 1 | MARKT | 32 | 34 | EAC | 13 | 17 | MOVE | - | 60 | ECFIN | - | 1 | OLAF | 3 | 2 | ECHO | 4 | 5 | REGIO | 10 | 9 | ELARG | 5 | 5 | RELEX | 3 | 5 | EMPL | 5 | 4 | RTD | 62 | 60 | ENER | - | 19 | SANCO | 124 | 131 | ENTR | 48 | 56 | TAXUD | 107 | 107 | ENV | 67 | 48 | TRADE | 17 | 18 | KOPĀ: | 771* | 859 | * Skatīt 2009. gada pārskatu Tāpat kā 2009. gadā lauksaimniecības joma ( AGRI ) ir priekšgalā ar 148 sanāksmēm. Šie skaitļi apliecina intensitāti, ar kādu jāpārvalda dažādie lauksaimniecības tirgi. Nākamā pēc lauksaimniecības ( AGRI ) jomas ir veselības un patērētāju aizsardzības ( SANCO ) joma ar 131 sanāksmi un nodokļu un muitas savienības joma ( TAXUD ) ar 107 sanāksmēm. 2.2 Atzinumu un īstenošanas pasākumu skaits Tāpat kā iepriekšējie ziņojumi šis ziņojums sniedz vispārējus skaitļus par komiteju sniegtajiem oficiālajiem atzinumiem un tiem sekojošiem īstenošanas pasākumiem (t.i., tiesību aktiem vai administratīvajiem un finansēšanas lēmumiem), kurus ir pieņēmusi Komisija[3]. Šie skaitļi norāda uz komiteju tiešajiem “rezultātiem” ( skatīt IV tabulu ). Kopējais komiteju sniegto atzinumu skaits 2010. gadā bija 1904 (salīdzinājumā ar 2091 atzinumu 2009. gadā); Komisijas pieņemto īstenošanas pasākumu skaits bija 1812 (salīdzinājumā ar 1808 pasākumiem 2009. gadā). IV TABULA – PIEņEMTO ATZINUMU UN īSTENOšANAS PASāKUMU SKAITS (2010. GADā) Atzinumi | Pasākumi, kas pieņemti pamatojoties uz aktiem, kas nav koplēmuma tiesību akti | Pasākumi, kas pieņemti pamatojoties uz koplēmuma tiesību aktiem | Atzinumi | Pasākumi, kas pieņemti pamatojoties uz aktiem, kas nav koplēmuma tiesību akti | Pasākumi, kas pieņemti pamatojoties uz koplēmuma tiesību aktiem | AGRI | 345 | 342 | 3 | ESTAT | 30 | 0 | 35 | AIDCO | 181 | 0 | 175 | HOME | 21 | 13 | 9 | BUDG | 0 | 0 | 0 | INFSO | 35 | 0 | 10 | CLIMA | 22 | 1 | 16 | JUST | 18 | 8 | 13 | COMM | 4 | 0 | 4 | MARE | 23 | 23 | 0 | DIGIT | 1 | 0 | 1 | MARKT | 20 | 0 | 20 | EAC | 101 | 32 | 64 | MOVE | 65 | 0 | 69 | ECFIN | 1 | 0 | 1 | OLAF | 0 | 0 | 0 | ECHO | 39 | 2 | 47 | REGIO | 5 | 1 | 0 | ELARG | 58 | 58 | 0 | RELEX | 3 | 3 | 0 | EMPL | 8 | 0 | 9 | RTD | 185 | 169 | 0 | ENER | 18 | 4 | 12 | SANCO | 562 | 132 | 415 | ENTR | 67 | 6 | 31 | TAXUD | 37 | 37 | 6 | ENV | 48 | 0 | 40 | TRADE | 7 | 1 | 0 | KOPĀ: | 1 904 | 832 | 980 | Lielais skaits īstenošanas pasākumu , kas pieņemti atsevišķās politikas jomās – veselības un patērētāju aizsardzība (547), lauksaimniecība (345), EuropeAid (175), pētniecība (169) –, vēlreiz norāda uz Komisijai deleģētā darba intensitāti šajās jomās[4]. 2.3 Regulatīvās kontroles procedūras ( RPS ) izmantošana IV tabulā norādītajos skaitļos par pieņemto īstenošanas pasākumu skaitu ietilpst to pasākumu skaits, kas ir pieņemti saskaņā ar regulatīvo kontroles procedūru. 2010. gadā tie ir 164 pasākumi, un veselības un patērētāju aizsardzības joma ir tā, kurā visvairāk izmanto šo procedūru (46 pasākumi); tai seko vides joma (30 pasākumi) ( skatīt V tabulu ). Eiropas Parlaments 2010. gadā attiecībā uz pasākumu projektiem savas veto tiesības izmantoja vienā gadījumā, bet Padome – divos gadījumos. Tas nozīmē, ka abi likumdevēji kopā savas veto tiesības ir izmantojuši 1,8 % gadījumu. - Eiropas Parlaments 2010. gada maijā iebilda pret projektu Komisijas direktīvai, ar ko groza pielikumus Eiropas Parlamenta un Padomes Direktīvai 95/2/EK par pārtikas piedevām, kas nav krāsvielas vai saldinātāji, un atceļ Lēmumu 2004/374/EK. Pasākuma projekts līdz ar to netika pieņemts. Komisija 22. oktobrī pieņēma pārskatītu pasākumu (OV L 279, 23.10.2010., 22. lpp.). - Padome 2010. gada maijā iebilda pret projektu Komisijas direktīvai, ar ko groza Direktīvas 98/70/EK (Degvielas kvalitātes direktīva) I un II pielikumu, lai tos pielāgotu tehnikas attīstībai. Pasākuma projekts līdz ar to netika pieņemts. Komisija 2011. gada 1. jūnijā pieņēma pārskatītu pasākumu (OV L 147, 2.6.2011., 15. lpp.). - Padome 2010. gada maijā iebilda pret to, lai tiktu pieņemts projekts Komisijas direktīvai par organisko šķīdinātāju izmatošanu noteiktās krāsās, lakās un transportlīdzekļu galīgās apdares materiālos. Pasākuma projekts līdz ar to netika pieņemts. Komisija 2010. gada 19. novembrī pieņēma pārskatītu pasākumu (OV L 304, 20.11.2010., 18. lpp.). Salīdzinājumam - 2009. gadā veto tiesības tika izmantotas vienā gadījumā. V TABULA – ĪSTENOšANAS PASāKUMU SKAITS, KAS PIEņEMTI SASKAņā AR REGULATīVO KONTROLES PROCEDūRU ( RPS ) (2010. GADā) Pasākumi, kas pieņemti saskaņā ar regulatīvo kontroles procedūru | EP iebilda pret pasākumu projektu pieņemšanu saskaņā ar regulatīvo kontroles procedūru | Padome iebilda pret pasākumu projektu pieņemšanu saskaņā ar regulatīvo kontroles procedūru | AGRI | 0 | 0 | 0 | AIDCO | 0 | 0 | 0 | BUDG | 0 | 0 | 0 | CLIMA | 9 | 0 | 1 | COMM | 0 | 0 | 0 | DIGIT | 0 | 0 | 0 | EAC | 0 | 0 | 0 | ECFIN | 0 | 0 | 0 | ECHO | 0 | 0 | 0 | ELARG | 0 | 0 | 0 | EMPL | 0 | 0 | 0 | ENER | 6 | 0 | 0 | ENTR | 18 | 0 | 0 | ENV | 30 | 0 | 1 | ESTAT | 25 | 0 | 0 | HOME | 0 | 0 | 0 | INFSO | 0 | 0 | 0 | JUST | 0 | 0 | 0 | MARE | 0 | 0 | 0 | MARKT | 12 | 0 | 0 | MOVE | 18 | 0 | 0 | OLAF | 0 | 0 | 0 | REGIO | 0 | 0 | 0 | RELEX | 0 | 0 | 0 | RTD | 0 | 0 | 0 | SANCO | 46 | 1 | 0 | TAXUD | 0 | 0 | 0 | TRADE | 0 | 0 | 0 | Kopā: | 164 | 1 | 2 | 3. SīKA INFORMāCIJA PAR KOMITEJU DARBīBāM Dokumentā, kas pievienots šim ziņojumam, ir sniegta sīka informācija par atsevišķu komiteju darbu 2010. gadā, kas klasificēta, pamatojoties uz dažādajiem attiecīgajiem Komisijas departamentiem. Tajā sniegta arī informācija par izmaiņām komiteju skaitā, kā arī par īpašām situācijām saistībā ar konkrētiem pasākumu projektiem, piemēram, nelabvēlīgi atzinumi, vēršanās Padomē vai Padomes vai Parlamenta iebildumi regulatīvās kontroles procedūras ietvaros. [1] OV L 184, 17.7.1999., 23. lpp. Grozījumi izdarīti ar Padomes Lēmumu 2006/512/EK (OV C 255, 21.10.2006., 4. lpp.). [2] OV L 55, 28.2.2011., 13. lpp. [3] Ir jāatzīmē, ka starp atzinumu skaitu un īstenošanas pasākumu skaitu katrā konkrētā gadā var būt neatbilstības. Šo neatbilstību iemesli ir izskaidroti pievienotā dienestu darba dokumenta ievadā. [4] Lūdzam ņemt vērā, ka tikai pieņemto pasākumu skaits pats par sevi vēl nenorāda uz pieņemto lēmumu politisko, ekonomisko vai finansiālo nozīmi.